b'\n_START_ARTICLE_\nNaujo Pasaulio partija\n_START_SECTION_\nIstorija\n_START_PARAGRAPH_\nDabartin\xc4\x97 NPP buvo \xc4\xafkurta 1990 m. vasario m\xc4\x97n. Demokratin\xc4\x97s Liberal\xc5\xb3 partijos vardu, susijungus trims politin\xc4\x97ms grup\xc4\x97ms: Demokratinei Teisingumo partijai, Susivienijimo Demokratinei partijai ir Naujajai Demokratinei Respublikon\xc5\xb3 partijai. 1995 m. ji buvo pervadinta \xc4\xaf Naujos Kor\xc4\x97jos partij\xc4\x85, o nuo 1997 m. lapkri\xc4\x8dio m\xc4\x97nesio, kada prie jos prisijung\xc4\x97 keletas nedideli\xc5\xb3 demokratin\xc4\x97s pakraipos partij\xc5\xb3, ji tapo \xc5\xbeinoma Did\xc5\xbeiosios Nacionalin\xc4\x97s partijos pavadinimu._NEWLINE_NPP gerai pasirod\xc4\x97 per 2000 m. rinkimus, kuriuose laim\xc4\x97jo daugum\xc4\x85 bals\xc5\xb3, ta\xc4\x8diau v\xc4\x97liau jos populiarumas suma\xc5\xbe\xc4\x97jo ir 2004-taisiais ji liko antroje vietoje. 2007 m. prezidento rinkimuose nugal\xc4\x97jo DNP kandidatas I Mjongbak, o po met\xc5\xb3 partija laim\xc4\x97jo ir parlamento rinkimus. \xc5\xa0iuo metu ji sudaro valdan\xc4\x8di\xc4\x85j\xc4\x85 daugum\xc4\x85.\n_START_SECTION_\nPakraipa, atstovaujamos vertyb\xc4\x97s\n_START_PARAGRAPH_\nNPP yra konservatyvios, pro-amerikieti\xc5\xa1kos ir pro-japoni\xc5\xa1kos pakraipos partija, pasisakanti u\xc5\xbe ma\xc5\xbe\xc4\x85 valstyb\xc4\x97s ki\xc5\xa1im\xc4\x85si \xc4\xaf ekonomik\xc4\x85, nedidelius mokes\xc4\x8dius, kritik\xc4\x85 \xc5\xa0iaur\xc4\x97s Kor\xc4\x97jos politikos at\xc5\xbevilgiu. Partija priklauso Tarptautinei Demokrat\xc5\xb3 s\xc4\x85jungai, vienijan\xc4\x8diai centro-de\xc5\xa1in\xc4\x97s konservatyvias politines grupes.'